Մուշքեր

Մուշքեր (հուն. Μόσχοι), ցեղախումբ երկաթե դարի Մերձավոր Արևելքում։ Հիշատակվում են ասորեստանյան և ուրարտական արձանագրություններում (մ․ թ․ ա․ 12-7-րդ դարեր), Աստվածաշնչում (Մեղեք, Մոսոք)։ Ուսումնասիրողներից ոմանք (Մելիքիշվիլի, Կավենյակ) նույնացնում են ավելի ուշ Սև ծովի հարավային ափին բնակվող մոսքերին և վրացական մեսխերին։ Այլ ուսումնասիրողների ( Դյակոնով և այլք) ենթադրությամբ՝ մ․ թ․ ա․ 12-րդ դարում մուշքերը, ուրումուների հետ միասին Բալկաններից գաղթել են Փոքր Ասիա, այնտեղից էլ հետագայում իբր մտել Հայկական լեռնաշխարհ, խառնվել բնիկներին և դարձել հայ ժողովրդի կարևոր էթնիկական տարրերից մեկը։ Այս տեսակետը հայագետներից շատերն այժմ հերքում են։

Ցեղախմբեր
Հին Փոքր Ասիա
Հին ազգեր
Ասիայի անհետացած ազգեր
Ծովի ազգեր
Փոքր Ասիա
Տուր Աբդին
Փոքր Ասիայի հին ժողովուրդներ